أما ع المستوى العملي فبنفضل برضه متفقين، بس مش على نفس المبادئ نهائي إنما على كل ما هو عكسها، متفقين ع التناقض، خلي كده أتنين يتخانقوا.. ويطلع واحد منهم معاه أصحابه، اللهم المواطن الوحيد ده وشه هيبقى جراج عمومي، ولا تحصل مشكلة بين أتنين فيهم واحد المنطقة منطقته.. الواقع بيقول أن الغريب يلم الدور عشان مايُستُشهَدش، لغاية ما يجيب ناس وييجي يحط عليه، ويستحسن يغفله بره منطقته عشان ماحدش من أهل المنطقة يعرف إنه "معاه حكاية".